**VÝZVA NA PREDLOŽENIE PONUKY**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákon v znení neskorších predpisov

1. **Identifikácia verejného obstarávateľa**

Názov: Stredná odborná škola Jozefa Čabelku

Sídlo: Bernolákova 383/10, Holíč

IČO: 00 162 400

Kontaktná osoba: Ing. Jozef Pavlík

e-mail: [sekretariat@cabelkovci.sk](mailto:sekretariat@cabelkovci.sk)

Tel. č.: 034/6682004

Zatriedenie verejného obstarávateľa podľa zákona: § 7 ods. 1 písm. d)

1. **Predmet zákazky** 
   1. Názov zákazky: **Bezbariérový prístup Stredná odborná škola J. Čabelku**
   2. Druh zákazky: tovar a služby

CPV 424 15000-5 Výťahy, šikmé výťahy, zdvíhadlá, eskalátory a pohyblivé chodníky

CPV 453 13100-5 Inštalovanie výťahov

* 1. Miesto zákazky: Bernolákova 383/10, Holíč
  2. Opis zákazky: Po technickej a odbornej prehliadke je bezbariérový prístup navrhnutý pomocou stoličkového výťahu inštalovaného do existujúceho pevne stojaceho schodiska z prízemia na 1. poschodie budovy. Fungovanie výťahu je zabezpečené na princípe vodiacej lišty pripevnenej pozdĺž schodiska. Na koľajnicu je pripevnená sedačka. Nosnosť stoličky 120 kg a viac, diaľkové ovládanie, príkon výťahu riešený formou napájania batérii. Nutná obhliadka miesta realizácie.
  3. Celkové množstvo alebo rozsah: 1 ks stoličkového výťahu na prekonanie jedného poschodia
  4. Predpokladaná hodnota zákazky: 8 060,- € bez DPH.
  5. Trvanie zmluvy alebo lehota dodania: do 30.11.2018.
  6. Kritéria na vyhodnotenie ponúk: najnižšia celková cena za celý predmet zákazky s DPH. Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa. Ak uchádzač nie je platcom DPH, uvedie to v ponuke.

1. **Podmienky účasti uchádzačov**

Uchádzač musí spĺňať podmienku účasti týkajúce sa osobného postavenia uvedené v § 32 ods. 1 písm. e) - je oprávnený dodávať tovar, uskutočňovať stavebné práce alebo poskytovať službu, podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

1. **Príprava ponuky**
   1. Ponuka predložená uchádzačom musí obsahovať:

* cenovú ponuku podľa opisu zákazky. Cenová ponuka musí obsahovať identifikačné údaje uchádzača a musí byť vždy podpísaná osobou oprávnenou konať za uchádzača a opečiatkovaná na strane, kde je uvedená cena. Taktiež je potrebné uviesť dátum vyhotovenia ponuky,
* podpísaný návrh zmluvy o dielo (príloha č. 2),
* výpis zo živnostenského alebo obchodného registra.
  1. Lehota a adresa na predkladanie ponúk:

Dátum a čas: 27.9.2018 do 15,00 hod.

Miesto: osobne alebo poštou na adresu zriaďovateľa verejného obstarávateľa – Trnavský samosprávny kraj, Odbor správy majetku a investičných činností, Starohájska 10, 917 01 Trnava - v zalepenej obálke s heslom „Bezbariérový prístup SOŠ Jozefa Čabelku - NEOTVÁRAŤ“.

* 1. Otváranie ponúk:

Dátum a čas: 28.9.2018 o 10,00 hod.

Miesto: na adrese zriaďovateľa verejného obstarávateľa Trnavský samosprávny kraj, Odbor správy majetku a investičných činností, Starohájska 10, 917 01 Trnava

1. **Doplňujúce informácie:**
   1. Zákazka bude financovaná z finančných prostriedkov rozvojového projektu a verejného obstarávateľa.
   2. Záujemca môže predložiť len jednu ponuku.
   3. Variantné riešenie: nie
   4. Možnosť rozdelenia cenovej ponuky: Nie
   5. Lehota viazanosti cenovej ponuky: do 30.11.2018
   6. Podmienky financovania: Verejný obstarávateľ neposkytne na plnenie predmetu zmluvy preddavok.
   7. Obchodné podmienky verejného obstarávateľa:

Obchodné podmienky verejného obstarávateľa sú uvedené v návrhu zmluvy o dielo, ktorá je prílohou č. 2 tejto výzvy. Uchádzač vypĺňa len identifikačné údaje a cenu. Uchádzač nemá právo meniť ustanovenia návrhu zmluvy o dielo.

**6. Práva verejného obstarávateľa:** Verejný obstarávateľ si vyhradzuje právo neprijať ani jednu z predložených súťažných ponúk, ak budú neregulárne alebo inak neprijateľné, alebo presiahnu finančné možnosti verejného obstarávateľa. Všetky výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi. Ponuky doručené na adresu uvedenú vo výzve a predložené v lehote na predkladanie ponúk sa po procese vyhodnotenia a skončenia lehoty viazanosti ponúk uchádzačom nevracajú. Zostávajú ako súčasť dokumentácie o súťaži u verejného obstarávateľa

**Prílohy:**

1/ výzva

2/ návrh ZoD,

V Holíči 20.9.2018

.............................................

Ing. Jozef Pavlík